AIŠKINAMASIS RAŠTAS

Dėl Molėtų rajono savivaldybės tarybos 1998 m. rugsėjo 24 d. sprendimo Nr. 45 „Dėl rajono vaizduojamojo meno premijos įsteigimo“ pakeitimo

**1. Parengto tarybos sprendimo projekto tikslai ir uždaviniai**

Molėtų rajono vaizduojamojo meno premiją (toliau – Premija) Molėtų rajono savivaldybės taryba įsteigė 1998 m. 1999 m. buvo pakeistas Premijos pavadinimas į Dailės ir fotografijos premija. Premija skiriama kasmet už meniškiausius kryždirbystės, dailės (vaizduojamosios (tapybos, skulptūros, grafikos, karpinių), taikomosios dekoratyvinės (keramikos, dailiosios tekstilės, baldininkystės, juvelyrikos), paprotinio meno (margučių, šiaudinių sodų, šiaudinių eglutės žaisliukų, šiaudinių žvaigždžių, verbų, Užgavėnių kaukių, medžio raižinių atspaudų, lazdų, žvakidžių) ir fotografijos kūrinius. Molėtų krašto muziejus, atsižvelgdamas į rajono menininkų ir Premijos komisijos pasiūlymus, 2014 m. sausio 14 d. raštu Nr. R1-5 kreipėsi į Kultūros ir švietimo skyrių, prašydamas pakeisti Premijos nuostatų atskirus punktus.

 Parengto tarybos sprendimo tikslas – pakeisti Molėtų rajono dailės ir fotografijos premijos nuostatus.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Papildomų lėšų nereikės.

**6.Vykdytojai, įvykdymo terminai**

 Molėtų krašto muziejaus direktorė Viktorija Kazlienė.